Емили Дикинсън
Аз нямах време за омраза…

Превод от английски: Леда Милева, —

chitanka.info

Аз нямах време за омраза,

че Гробът — знам —

не е далече —

и твърде кратък е Животът

да свърша

със Враждата вечна.

И да Обичам нямах време,

но работа все пак е нужна

ден след ден —

затуй усилия да вложа в Любовта,

реших, че е достатъчно

за Мен.

1862

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.